Δημοκρατική Συμπαράταξη (2015)

Η Δημοκρατική Συμπαράταξη (ΔΗ.ΣΥ.) ήταν εκλογικός συνασπισμός κομμάτων της κεντροαριστεράς. Συγκροτήθηκε από το Πανελλήνιο Σοσιαλιστικό Κίνημα (ΠΑ.ΣΟ.Κ.) και τη Δημοκρατική Αριστερά (ΔΗΜ.ΑΡ.), με σκοπό τη συμμετοχή στις εθνικές εκλογές του Σεπτεμβρίου του 2015. Επικεφαλής του συνασπισμού ήταν η πρόεδρος του ΠΑ.ΣΟ.Κ., Φώφη Γεννηματά.

 Ιστορικό 
μικρογραφία|left|210px|Το λογότυπο του συνδυασμού για τις εκλογές του 9/2015
Η Δημοκρατική Συμπαράταξη ιδρύθηκε στις 30 Αυγούστου 2015, πριν από τις εκλογές του Σεπτεμβρίου 2015, ως εκλογικός συνασπισμός του Πανελλήνιου Σοσιαλιστικού Κινήματος, της Δημοκρατικής Αριστεράς και των Κινήσεων Πολιτών για τη Σοσιαλδημοκρατία στα πλαίσια της ανασυγκρότησης του χώρου της σοσιαλδημοκρατίας και του δημοκρατικού σοσιαλισμού.Δημοκρατική Συμπαράταξη, το κοινό ψηφοδέλτιο ΠΑΣΟΚ-ΔΗΜΑΡ

Στις εκλογές ο συνδυασμός έλαβε 6,28% και 17 έδρες, έναντι 4,68% (13 έδρες) και 0,48% (καμία έδρα) για το ΠΑ.ΣΟ.Κ. και τη ΔΗΜ.ΑΡ., αντίστοιχα. Μία από τις έδρες κατέλαβε ο Θανάσης Θεοχαρόπουλος, ενώ τις υπόλοιπες 16 το ΠΑ.ΣΟ.Κ..Αυτοί είναι οι 17 βουλευτές της Δημοκρατικής Συμπαράταξης

Στις 14 Ιανουαρίου 2016 διαγράφτηκε από την Κοινοβουλευτική Ομάδα, με απόφαση της Προέδρου, ο βουλευτής Λακωνίας Λεωνίδας Γρηγοράκος ύστερα από δηλώσεις του υπέρ του νέου Προέδρου της Νέας Δημοκρατίας Κυριάκου Μητσοτάκη,Διαγραφή Γρηγοράκου από Γεννηματά ενώ μετά από ένα χρόνο επανεντάχθηκε και πάλι στο ΠΑ.ΣΟ.Κ..Ο Λεωνίδας Γρηγοράκος επιστρέφει στη Δημοκρατική Συμπαράταξη

Τον Ιανουάριο του 2017 μετά από συνάντηση της προέδρου, Φώφης Γεννηματά, με τον Γιώργο Παπανδρέου, ανακοινώθηκε η ένταξη του Κινήματος Δημοκρατών Σοσιαλιστών στη Δημοκρατική Συμπαράταξη,Στη Δημοκρατική Συμπαράταξη ο Γιώργος Παπανδρέου ενώ ένα μήνα αργότερα εντάχθηκε στο σχήμα και η Ένωση Δημοκρατικής Εθνικής Μεταρρύθμισης.

Το επόμενο διάστημα, η Δημοκρατική Συμπαράταξη ενισχύθηκε επιπλέον, με την προσχώρηση δύο βουλευτών, που είχαν εκλεγεί με Το Ποτάμι, τον βουλευτή Ροδόπης Ιλχάν Αχμέτ και τον βουλευτή Λάρισας Κωνσταντίνο Μπαργιώτα, οι οποίοι προσχώρησαν στο ΠΑ.ΣΟ.Κ. και στην Κ.Ο. της Δημοκρατικής Συμπαράταξης.Στη Δημοκρατική Συμπαράταξη ο Μπαργιώτας

Τον Ιούλιο του 2017 η πρόεδρος του Φώφη Γεννηματά, από το βήμα του συνεδρίου της Δημοκρατικής Συμπαράταξης, ανακοίνωσε τη δημιουργία ενός νέου ενιαίου κεντροαριστερού φορέα στην Ελλάδα πριν από το τέλος του έτους.Δημήτρης Χόνδρος, Συνέδριο Δημοκρατικής Συμπαράταξης - Φ. Γεννηματά: Εκλογή προέδρου τον Οκτώβριο και ιδρυτικό συνέδριο τον Δεκέμβριο, Το Βήμα 29/06/2017. Παράλληλα, ο Σταύρος Θεοδωράκης, επικεφαλής του κόμματος το Ποτάμι, αποφάσισε επίσης να συμμετάσχει στη δημιουργία του κόμματος.Ο Στ. Θεοδωράκης υποψήφιος για ένα «ανοιχτό κέντρο» , Η Εφημερίδα Των Συντακτών 01/09/2017.

Το Νοέμβριο του ίδιου έτους, διεξήχθησαν οι εκλογές για την ανάδειξη του επικεφαλής του νέου κόμματος, μεταξύ εννέα υποψηφίων. Επειδή κανένας από τους υποψηφίους δεν κέρδισε την απαιτούμενη πλειοψηφία στον πρώτο γύρο, διεξήχθη και δεύτερος γύρος μεταξύ της Φώφης Γεννηματά και του Νίκου Ανδρουλάκη.Εκλογές Κεντροαριστεράς: Θρίαμβος Γεννηματά, δεύτερος ο Ανδρουλάκης, CNN Greece 12/11/2017. Νικητής αναδείχθηκε η Φώφη Γεννηματά, με 56,75% των ψήφων.Εκλογές Κεντροαριστεράς: Θριαμβευτική νίκη Γεννηματά, CNN Greece 19/11/2017. Στη συνέχεια, ανακοινώθηκε το όνομα του νέου κόμματοςΣταύρος Παπαντωνίου, «Κίνημα Αλλαγής» το όνομα του νέου φορέα της Κεντροαριστεράς, Η Καθημερινή 28/11/2017. και το εξαμελές Πολιτικό Συμβούλιο.Σταύρος Παπαντωνίου, Καθοδηγητικό όργανο αποκτά το Κίνημα Αλλαγής, Η Καθημερινή 02/12/2017.

Τον Ιανουάριο 2018 προσχώρησε στην Κοινοβουλευτική Ομάδα της Δημοκρατικής Συμπαράταξης, ως συνεργαζόμενος, ο βουλευτής Β' Αθηνών Γεώργιος-Δημήτριος Καρράς.

Στις 20 Ιανουαρίου 2019, ο βουλευτής Επικρατείας Θανάσης Θεοχαρόπουλος διαγράφτηκε από την Κοινοβουλευτική Ομάδα, εξαιτίας της πρόθεσής του να υπερψηφίσει τη συμφωνία για το Μακεδονικό ζήτημα.

 Συμμετέχοντα κόμματα 
Τα κόμματα που αποτελούσαν τη Δημοκρατική Συμπαράταξη ήταν:
ΚόμμαΙδεολογίαΑρχηγός κόμματοςΠανελλήνιο Σοσιαλιστικό ΚίνημαΣοσιαλδημοκρατίαΦώφη ΓεννηματάΔημοκρατική ΑριστεράΔημοκρατικός σοσιαλισμόςΘανάσης ΘεοχαρόπουλοςΚίνημα Δημοκρατών ΣοσιαλιστώνΔημοκρατικός σοσιαλισμόςΓιώργος ΠαπανδρέουΚινήσεις Πολιτών για τη ΣοσιαλδημοκρατίαΣοσιαλδημοκρατίαΜιχάλης ΧάλαρηςΈνωση Δημοκρατικής Εθνικής ΜεταρρύθμισηςΣοσιαλφιλελευθερισμόςΑπόστολος ΠόνταςΦωνή ΔημοκρατίαςΣοσιαλφιλελευθερισμόςΓεώργιος-Δημήτριος Καρράς

 Αποτελέσματα εκλογών 
 Βουλή των Ελλήνων 
 Έτος Επικεφαλής Αριθμός ψήφων Ποσοστό ψήφων Έδρες Θέση 2015 ΙΙ Φώφη Γεννηματά 341.732 6,29%  4ο κόμμαΑντιπολίτευση

 Παραπομπές 

 Εξωτερικοί σύνδεσμοι 


Κατηγορία:Κίνημα Αλλαγής
Κατηγορία:Πανελλήνιο Σοσιαλιστικό Κίνημα
Κατηγορία:Δημοκρατική Αριστερά
Κατηγορία:Συνασπισμοί πολιτικών κομμάτων στην Ελλάδα
Κατηγορία:Ελληνικές κοινοβουλευτικές ομάδες